มีอะไรกับแฟนวันที่5ก.ค.ซึ่งเป็นวันที่ประจำเดือนหมดพอดีแล้วประจำเดือนมาวันแรกวันที่1ก.ค.แล้วมีกินยาคุมฉุกเฉินแบบเม็ดเดียววันที่7ก.ค.แล้ววันที่12ก.ค.มีเลือดออกทางช่องคลอดเยอะมีเป็นแบบลิ่มๆเลือดด้วยค่ะอยากทราบว่าเลือดที่ออกเป็นผลข้างเคียงจากยาคุมฉุกเฉินหรือเป็นประจำเดือนอะคะแล้ววันที่15ก.ค.ก็มีอะไรกับแฟนอีกใส่ถุงยางแต่ถุงยางขาดแฟนเลยหลั่งในแต่ไม่เกินครึ่งชม.ก็กินยาคุมฉุกเฉินแล้วอยากทราบว่าจะมีโอกาสตั้งครรภ์รึป่าวคะ
สวัสดีค่ะ การใช้ยาคุมฉุกเฉินนั้นเป็นการรับประทานฮอร์โมนเพศในขนาดสูงเข้าไปคราวเดียวเพื่อป้องกันการตั้งครรภ์หลังมีเพศสัมพันธ์ไปแล้ว สำคัญคือต้องกินยาภายใน 72 ชั่วโมง และกินยาให้ครบและตรงเวลาตามข้างฉลากกำหนด หากใช้ยาอย่างถูกต้อง ยาจะมีประสิทธิภาพได้ประมาณ 80-90% ค่ะโดยหลังการใช้ยาชนิดนี้ อาจทำให้มีเลือดออกผิดปกติทางช่องคลอดตามมาได้ภายในอีก 1-2 สัปดาห์ อาจทำให้ประจำเดือนมาคลาดเคลื่อนไปได้สังเกตอาการ เลือดที่ออกอาจจะเป็นผลข้างเคียงของยาคุมหรือเป็นเลือดประจำเดือนก็ได้เช่นกัน หากมาตรงรอบเดือน แนะนำการยืนยันด้วยชุดตรวจครรภ์ทางปัสสาวะอีกครั้ง ซึ่งให้ผลบวกได้ตั้งแต่ 10-14 วันหลังปฏิสนธิ เพื่อเป็นการยืนยันว่าไมได้ตั้งครรภ์ และครั้งต่อไปควรใส่ถุงยางอนามัยอย่างมีประสิทธิภาพ หรือกินยาคุมแบบแผงรายเดือนป้องกันไว้ก่อนจะดีกว่าการใช้ยาคุมฉุกเฉินค่ะ